b"\n_START_ARTICLE_\nEuhemeros\n_START_PARAGRAPH_\nEuhemeros (gresk \xce\x95\xe1\xbd\x90\xce\xae\xce\xbc\xce\xb5\xcf\x81\xce\xbf\xcf\x82, \xc2\xablykkelig\xc2\xbb; \xc2\xabframgangsrik\xc2\xbb) (virksom p\xc3\xa5 slutten av 300-tallet f.Kr., d\xc3\xb8d omkring 260 f.Kr.) var en gresk filosof og mytograf ved hoffet til Kassandros, konge av Makedonia. Euhemerus' f\xc3\xb8dested er usikkert og omdiskutert, Messina p\xc3\xa5 Sicilia eller Messene p\xc3\xa5 Peloponnes er de mest sannsynlige stedene, men ogs\xc3\xa5 Kh\xc3\xados eller Tegea har v\xc3\xa6rt nevnt._NEWLINE_Euhemeros har gitt opphavet til begrepet euhemerisme som forfekter at gudene opprinnelig var mennesker som etter d\xc3\xb8den ble gjenstand for gudsdyrkelse. Euhemerisme er alts\xc3\xa5 en religionsforklaring som g\xc3\xa5r ut p\xc3\xa5 at gudene opprinnelig hadde v\xc3\xa6rt h\xc3\xb8y\xc3\xa6ttede mennesker. Etter sin d\xc3\xb8d var de blitt opph\xc3\xb8yet til guder. Gudene var alts\xc3\xa5 guddommeliggjorte mennesker.\n_START_SECTION_\nEuhemerisme\n_START_PARAGRAPH_\nHan er hovedsakelig kjent for en rasjonell fortolkningsmetode, karakterisert som euhemerisme, som behandler mytologiske redegj\xc3\xb8relser som en refleksjon av historiske hendelser, men formet av gjenfortelling og tradisjonelle skikker._NEWLINE_Det intellektuelle klima var forberedt for denne utviklingen, slik Jean Seznec observerte ved begynnelsen av hans Overlevelsen av de hedenske guder. Rasjonaliserende filosofisk spekulasjon om det guddommelige i den menneskelige sjel og nyere historie av Aleksander den store dionysiske ekspedisjon til India p\xc3\xa5 samme vis hadde forberedt vegen._NEWLINE_I den skeptiske filosofiske tradisjon til Theodoros fra Kyrene og dennes elever formet Euhemeros en ny metode for tolkningen av samtidens religi\xc3\xb8se forestillinger. Selv om han verk er g\xc3\xa5tt tapt, var omd\xc3\xb8mmet til Euhemeros at han mente at det meste av gresk mytologi kunne bli tolket som naturlige hendelser som senere fikk overnaturlige karaktertrekk. Ved \xc3\xa5 leve ved hoffet til generasjonen som fulgte de overmenneskelige trekkene til Aleksander den store og hans p\xc3\xa5f\xc3\xb8lgende guddommeliggj\xc3\xb8ring, med den samtidige guddommeliggj\xc3\xb8ringen av Selevkid-dynastiet og \xe2\x80\x98faraoiseringen\xe2\x80\x99 av Ptolemeerdynastiet i en fusjon av hellenistiske og innf\xc3\xb8dte egyptiske tradisjoner, f\xc3\xb8rte til at Euhemeros ble trenet i rasjonell filosofering sentralt i den hellenistiske kultur; de to anleggene m\xc3\xb8ttes i hans materialistiske rasjonalisering av greske myter._NEWLINE_\xc2\xabEuhemeros kan bli kreditert som forfatteren som systematiserte og forklarte en eldgammel og omfattende akseptert og popul\xc3\xa6r myte, det vil si at den guddommelige linje mellom guder og mennesker er ikke alltid like klar,\xc2\xbb slik blant andre forfatteren Spyridakis har observert."